1992R0094 — SL — 01.05.2004 — 013.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA KOMISIJE (EGS) št. 94/92

z dne 14. januarja 1992

o podrobnih pravilih za izvajanje ureditve uvozov iz tretjih držav v skladu z Uredbo (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil ( 1 ) ter zlasti členov 11 in 16(3) Uredbe, ker člen 11(1) Uredbe (EGS) št. 2092/91 določa, da se lahko proizvodi, uvoženi iz tretje države, od 23. julija 1992 tržijo samo, če izvirajo iz tretje države s seznama, ki ga je treba še pripraviti; ker člen 11(2) navaja pogoje, ki jih mora tretja država izpolnjevati, da je vključena na ta seznam; ker se mora pripraviti navedeni seznam; ker se morajo prav tako določiti podrobna pravila za postopek preučitve prošnje tretje države glede njene vključitve na ta seznam; ker so ukrepi, predvideni s to uredbo, v skladu z mnenjem odbora iz člena 14 Uredbe (EGS) št. 2092/91, SPREJELA NASLEDNJO UREDBO:







Člen 1

Seznam tretjih držav, naveden v členu 11(1)(a) Uredbe (EGS) št. 2092/91, se nahaja v Prilogi k tej uredbi.

Ta seznam navaja vse potrebne podatke za vsako tretjo državo, da omogoči razpoznavanje proizvodov, ki jih zajemajo pravila, in še zlasti:

— organ oblasti ali organ(-e), ki so v tretji državi pristojni za izdajo potrdil o kontrolnem pregledu z namenom uvoza v Skupnost,

— kontrolni(-e) organi(-e) oblasti v tretji državi in/ali zasebne organe, ki jih navedena tretja država priznava za izvajanje kontrole.

Kadar je to potrebno, lahko seznam navaja:

— enote za pripravo in izvoznike, ki so predmet kontrolnega sistema,

— proizvode, ki jih obravnavajo pravila.

Člen 2

1. Komisija preuči vključitev tretje države na seznam v Prilogi, ko prejme prošnjo za vključitev predstavnika zadevne tretje države.

2. V šestih mesecih od prejema je treba prošnjo za vključitev dopolniti s tehnično dokumentacijo v enem od uradnih jezikov Skupnosti, ki vsebuje vse podatke, ki so potrebni Komisiji, da se prepriča, ali so izpolnjeni pogoji iz člena 11(2) Uredbe (EGS) št. 2092/91 za proizvode, namenjene izvozu v Skupnost. Zlasti mora vsebovati naslednje podrobne podatke:

(a) vrste in po možnosti predvidene količine kmetijskih proizvodov in živil, namenjenih za izvoz v Skupnost po pravilih iz navedenega člena 11;

(b) pravila v zvezi s proizvodnjo, ki se uporabljajo v tretji državi, zlasti: — osnovna načela iz Priloge I k Uredbi (EGS) št. 2092/91, — proizvode, ki jih je dovoljeno uporabljati pri kmetijski proizvodnji, kakor so fitofarmacevtska sredstva, detergenti, gnojila ali sestavine za izboljšanje tal, — sestavine, ki niso kmetijskega izvora, ki jih je dovoljeno uporabljati pri predelanih proizvodih, in postopke ter obdelave, ki so dovoljeni med predelavo;

(c) pravila o kontrolnem sistemu in organizaciji izvajanja tega sistema v tretji državi: — imena vseh organov oblasti, ki so pristojni za kontrolo v tretji državi, in/ali zasebnih organov, ki so pooblaščeni za izvajanje kontrole, — podrobna pravila za kontrolo kmetijskih gospodarstev in enot za pripravo ter kazni, ki se lahko naložijo v primeru kršitev, — ime(-na) in naslov(-i) organa oblasti ali organa(-ov) v tretji državi, ki so pristojni za izdajo potrdil za uvoz v Skupnost, — potrebne podatke o ukrepih spremljanja skladnosti s pravili, ki veljajo za proizvodnjo in sistem kontrole, vključno z izdajanjem potrdil. Ime in podatki o organu oblasti, ki je pristojen za navedeno spremljanje, — seznam predelovalnih enot in izvoznikov v Skupnost; število proizvajalcev in področje pridelave;

(d) če so na voljo, poročila o pregledu na kraju samem, ki jih izdelajo neodvisni izvedenci, o učinkovitem izvajanju pravil proizvodnje in nadzora, navedenih pod (b) in (c) zgoraj.

3. Pri pregledu prošnje za vključitev lahko Komisija zahteva kakršne koli dodatne informacije, ki so potrebne za ugotovitev enakovrednosti pravil, ki urejajo proizvodnjo in kontrolo v tretji državi, s pravili iz Uredbe (EGS) št. 2092/91, vključno s predstavitvijo poročil o pregledih na kraju samem, ki so jih pripravili izvedenci, katerih neodvisnost je priznala Komisija. Kadar je to potrebno, lahko Komisija sproži postopek pregleda na kraju samem s strani izvedencev, ki jih sama imenuje.

4. Vključitev tretje države na seznam v Prilogi je lahko povezana s pogojem, da se o učinkovitem izvajanju pravil proizvodnje in nadzora v zadevni tretji državi predložijo redna poročila o pregledih na kraju samem, pripravljena s strani neodvisnih izvedencev. Poleg tega lahko Komisija po potrebi organizira pregled na kraju samem, ki ga opravijo izvedenci, ki jih sama določi.

5. Če potem, ko je bila tretja država vključena na seznam v Prilogi, pride do kakršnih koli sprememb veljavnih ukrepov ali njihovega izvajanja v tej tretji državi, mora tretja država o tem obvestiti Komisijo. Glede na takšne informacije se lahko sprejme odločitev, da se za to tretjo državo v Prilogi spremenijo posamezne podrobnosti vključitve ali pa se vključitev te države umakne v skladu s postopkom, določenim v členu 14 Uredbe (EGS) št. 2092/91; podobna odločitev se lahko sprejme tudi v primeru, ko je tretja država opustila obvestilo, zahtevano po tem odstavku.

6. Če dobi Komisija po vključitvi tretje države na seznam v Prilogi nove informacije, ki vzbudijo dvom v dejansko izvajanje opisanih ukrepov, lahko od zadevne tretje države zahteva katere koli informacije, vključno s predložitvijo poročil o pregledu na kraju samem, ki so jih izdelali neodvisni izvedenci, ali pa sproži postopek za pregled na kraju samem, ki ga opravijo izvedenci, ki jih sama imenuje. Glede na takšne informacije in/ali poročila se lahko odloči o umiku vključitve v skladu s postopkom iz člena 14 Uredbe (EGS) št. 2092/91; podobna odločitev se lahko sprejme tudi v primerih, ko tretja država ne dostavi zahtevanih informacij do roka, ki ga v svoji zahtevi postavi Komisija, ali kadar tretja država zavrača preiskavo na kraju samem, s katero bi se ugotovila skladnost s pogoji za vključitev.

Člen 3

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M2









PRILOGA

SEZNAM TRETJIH DRŽAV IN USTREZNE SPECIFIKACIJE

▼M6

ARGENTINA

1. Skupine proizvodov: (a) nepredelani proizvodi iz pridelkov in živina ter nepredelani živalski proizvodi v smislu člena 1(1)(a) Uredbe (EGS) št. 2092/91, razen: — živine in živalskih proizvodov, ki imajo ali bodo imeli označbe o preusmeritvi; (b) predelani kmetijski pridelki in živalski proizvodi za prehrano ljudi v smislu člena 1(1)(b) Uredbe (EGS) št. 2092/91, razen: — živalskih proizvodov, ki imajo ali bodo imeli označbe o preusmeritvi.

2. Izvor: Proizvodi iz skupine 1(a) in ekološko pridelane sestavine v proizvodih skupine 1(b), ki so pridelani v Argentini.

▼M7

3. Kontrolni organi: Instituto Argentino para la Certificación y Promoción de Productos Agropecuarios Orgánicos SRL (Argencert), Organización Internacional Agropecuaria (OIA), Letis SA ►M13 , Food Safety SA ◄ .

▼M6

4. Organi za izdajo potrdil: kakor v točki 3.

▼M11

5. Trajanje vključitve:30.6.2008.

▼M2

AVSTRALIJA

1. Kategorije proizvodov: (a) nepredelani proizvodi iz pridelkov v smislu člena 1(1)(a) Uredbe (EGS) št. 2092/91, (b) živila, v glavnem sestavljena iz ene ali več sestavin rastlinskega izvora v smislu člena 1(1)(b) Uredbe (EGS) št. 2092/91,

2. Izvor: proizvodi kategorije 1(a) in ekološko pridelane sestavine v proizvodih kategorije 1(b) so bili pridelani v Avstraliji

▼M3

3. Kontrolni organi: Australian Quarantine and Inspection Service (AQIS) (Department of Agriculture, Fisheries and Forestry), Bio-dynamic Research Institute (BDRI), ►M13 ————— ◄ ►M12 ————— ◄ Organic Herb Growers of Avstralija Inc. (OHGA), Organic Food Chain Pty Ltd (OFC), National Association of Sustainable Agriculture, Avstralija (NASAA) ►M13 , Australian Certified Organic Inc. ◄ .

◄

4. Organi za izdajo potrdil: kakor pod 3.

▼M11

5. Trajanje vključitve:30.6.2008.

▼M12

KOSTARIKA

1. Skupine izdelkov: (a) nepredelani rastlinski proizvodi v smislu člena 1(1)(a) Uredbe (EGS) št. 2092/91; (b) predelani rastlinski proizvodi, namenjeni prehrani ljudi, v smislu člena 1(1)(b) Uredbe (EGS) št. 2092/91.

2. Izvor: Izdelki skupine 1(a) in ekološko pridelane sestavine izdelkov skupine 1(b), pridelani v Kostariki.

3. Kontrolni organi: Eco-LOGICA in BCS Oko-Garantie.

4. Organ za izdajo potrdil: Ministerio de Agricultura y Ganadería.

5. Trajanje vključitve: do 30.6.2006.

▼M14 —————

▼M2

IZRAEL

1. Kategorije proizvodov: (a) nepredelani proizvodi iz pridelkov v smislu člena 1(1)(a) Uredbe (EGS) št. 2092/91, (b) živila, v glavnem sestavljena iz ene ali več sestavin rastlinskega izvora v smislu člena 1(1)(b) Uredbe (EGS) št. 2092/91,

2. Izvor: Proizvodi iz skupine 1(a) in ekološko pridelane sestavine v proizvodih iz skupine 1(b), ki so pridelani v Izraelu ali uvoženi v Izrael: — iz Evropske Skupnosti, ali — iz tretjih držav v okviru ureditve, ki je priznana kot enakovredna, v skladu z določbami člena 11(1) Uredbe (EGS) št. 2092/91.

▼M4

3. Kontrolni organoblasti: Plant Protection and Inspection Services (PPIS) (Ministry of Agriculture and Rural Development).

▼M3

4. Organ oblasti za izdajo potrdil: kakor pod 3.

▼M11

5. Trajanje vključitve:30.6.2008.

▼M6

ŠVICA

1. Skupine proizvodov: (a) nepredelani proizvodi iz pridelkov in živina ter nepredelani živalski proizvodi v smislu člena 1(1)(a) Uredbe (EGS) št. 2092/91, razen: — proizvodov, pridelanih med obdobjem preusmeritve iz člena 5(5) navedene uredbe, — čebelarski proizvodi; (b) predelani kmetijski pridelki in živalski proizvodi za prehrano ljudi v smislu člena 1(1)(b) Uredbe (EGS) št. 2092/91 razen: — proizvodov iz člena 5(5) navedene uredbe, ki vsebujejo sestavino kmetijskega izvora, pridelano med obdobjem preusmeritve, — proizvodov, ki vsebujejo čebelarske proizvode, pridelane v Švici, med sestavinami iz ekološke pridelave.

2. Izvor: Proizvodi iz skupine 1(a) in ekološko pridelane sestavine v proizvodih iz skupine 1(b), ki so pridelani v Švici ali uvoženi v Švico: — iz Evropske skupnosti, ali — iz tretjih držav v okviru režima, ki je priznan kot enakovreden, v skladu z določbami člena 11(1) Uredbe (EGS) št. 2092/91, ali — iz tretje države, za katero država članica ES v skladu z določbami člena 11(6) Uredbe (EGS) št. 2092/91 priznava, da je proizvod v navedeni državi pridelan in kontrolno pregledan na podlagi enake ureditve, kakor jo je sprejela država članica ES, ali ▼M13 — or from a third country whose production rules and inspection system have been recognised by Switzerland as being equivalent to those established under Swiss legislation. ▼M6

3. Kontrolni organi: Institut für Marktökologie (IMO), bio.inspecta AG in Schweizerische Vereinigung für Qualitäts- und Management-Systeme (SQS).

4. Organi za izdajo potrdil: kakor v točki 3.

▼M11

5. Trajanje vključitve:30.6.2008.

▼M10

NOVA ZELANDIJA

1. Skupine proizvodov: (a) nepredelani proizvodi iz kmetijskih pridelkov, živina in nepredelani živalski proizvodi v smislu člena 1(1)(a) Uredbe (EGS) št. 2092/91, razen: — živine in živalskih proizvodov, ki imajo ali bodo imeli označbe o preusmeritvi, — proizvodov ribogojstva; (b) predelani kmetijski pridelki in živalski proizvodi, namenjeni za prehrano ljudi v smislu člena 1(1)(b) Uredbe (EGS) št. 2092/91, razen: — živalskih proizvodov, ki imajo ali bodo imeli označbe o preusmeritvi, — proizvodi, ki vsebujejo proizvode ribogojstva.

2. Izvor: Proizvodi iz skupine 1(a) in ekološko pridelane sestavine v proizvodih iz skupine 1(b), pridelani na Novi Zelandiji ali uvoženi na Novo Zelandijo: — iz Evropske skupnosti, ali — iz tretje države v okviru ureditve, ki je priznana kot enakovredna določbam člena 11(1) Uredbe (EGS) št. 2092/91, ali — iz tretje države, katere pravila pridelave in kontrolni sistem so bili priznani kot enakovredni Uradnemu programu MAF za zagotavljanje ekološke pridelave živil na podlagi jamstev in informacij, ki jih je priskrbel pristojni organ oblasti te države v skladu z določbami, izoblikovanimi na MAF in pod pogojem, da se uvozijo samo ekološko pridelane sestavine, ki bodo vključene, do največ 5 % proizvodov kmetijskega izvora, v proizvode iz skupine 1(b), pripravljene na Novi Zelandiji.

3. Kontrolni organi: BIO-GRO Nova Zelandija; Certenz.

4. ►M13 Certificate issuing body: Ministry of Agriculture and Forestry (MAF) — New Zealand Food Safety Authority (NZFSA). ◄

5. Trajanje vključitve: do 30. junija 2006.